Source: https://www.guraialomitei.com/stiri/egal-pretios-pentru-csm/
Timestamp: 2018-06-21 19:54:41+00:00

Document:
Egal preţios pentru CSM | Gura Ialomitei . com
Acasă Radio Campus Egal preţios pentru CSM
Egal preţios pentru CSM
Punct mare obţinut aseară în deplasare de handbalistele clubului CSM Unirea Slobozia în penultima etapă a play-out-ului Ligii Naţionale de handbal. După ce la pauză au fost conduse de HCM Râmnicu Vâlcea cu 15-13, elevele Victorinei Bora s-au mobilizat în partea a doua a jocului şi au terminat la egalitate, scor final 23-23.
Rezultatul, odată dublat de o victorie în ultimul meci al sezonului, ar putea fi asimilat participării în barajul pentru menţinerea în Ligă. Teoretic, fetele noastre au şi şansa rămânerii în primul eşalon fără trecerea prin emoţiile barajului cu condiţia cu Mureşul Târgu – Mureş să furnizeze surpriza ultimei etape şi să obţină prima victorie a sezonului în meciul de pe teren propriu cu HCM Râmnicu Vâlcea.
După disputarea a nouă etape din play-out CSM ocupă locul al patrulea în clasament, cu 32 de puncte, la fel ca şi CSM Universitatea Neptun, adversara din meciul de final de stagiune, programat duminică, de la ora 11.00, în Sala Sporturilor.
Articolul precedentLa Ciulniţa s-a petrecut joi un grav accident de muncă
Articolul următorSâmbătă sunt ,,Moşii de Vară“!

References: CSM 
 CSM

 CSM

 CSM 
 CSM 
 CSM